Gustav Wilhelm von Schlippenbach

Gustav Wilhelm von Schlippenbach (?–1711) oli Schlippenbachide aadlisuguvõsast pärit Rootsi sõjaväelane ja ooberst, kes osales Põhjasõjas ning oli Nöteborgi kindluse komandant. Ta oli Kaubi mõisnik.

 Elulugu 
Gustav Wilhelm von Schlippenbach sündis Wolmar von Schlippenbachi ja Maria von Bocki peres.(Genealogisches Handbuch der estländischen Ritterschaft)

1666. aastal oli ta Viiburi jalaväerügemendis lipnik. Seitse aastat hiljem tõusis ta seal leitnandi auastmeni. 1700. aastal sai ta Ingerimaa tragunirügemendis ooberstleitnandiks. 1701. aastal määrati ta Nöteborgi kindluse komandandiks. Järgmisel aastal sattus kindlus venelaste piiramisrõngasse ning alistus 12. oktoobril rkj. Schlippenbach langes venelaste kätte vangi, kuid vabastati peale Narva langemist 1704. aastal.Lk 599 (Lewenhaupt, 1920)

Gustav Wilhelm von Schlippenbach suri 1711. aastal.

 Abielu 
Gustav Wilhelm von Schlippenbach abiellus Margaretha Gertrude Leijoniga. Abielust sündis Georg Gustav von Schlippenbach.

 Viited 

 Kirjandus 
 Lewenhaupt, Adam. Karl XII:s officerare. Biografiska anteckningar. 1920.
 Stackelberg, Otto Magnus von. Genealogisches Handbuch der estländischen Ritterschaft. Görlitz. Kd. 1. Lk 725. 1931.

Gustav Wilhelm
Kategooria:Kaubi mõisnikud
Kategooria:Rootsi ooberstid
Kategooria:Ingerimaa tragunirügemendi ohvitserid
Kategooria:Surnud 1711
Kategooria:Põhjasõja Rootsi sõjaväelased